XI. gimnazija

Savska cesta 77, Zagreb

KLASA: 007-03/23-01/1

URBROJ: 251-293-23-02-1

Zagreb, 01.06.2023.

Na temelju članka 126. stavka 1. i 127. Zakona o odgoju i obrazovanja u osnovnoj i srednjoj školi (NN 87/08., 86/09., 92/10., 105/10., 90/11., 5/12., 16/12., 86/12., 126/12., 94/13., 152/14., 07/17. 68/18., 98/19., 64/20. i 151/22.) i članka 28. Statuta XI. gimnazije (KLASA: 602-03/19-06, URBROJ: 251-293/19-148 od 21. ožujka 2019. godine) Školski odbor XI. gimnazije na XVIII. sjednici održanoj dana 01. lipnja 2023. godine raspisuje

**NATJEČAJ**

**za imenovanje ravnatelja/ice XI. gimnazije**

Ravnatelj/ica XI. gimnazije mora ispunjavati sljedeće nužne uvjete:

1) završen studij odgovarajuće vrste za rad na radnom mjestu učitelja, nastavnika ili stručnog suradnika u školi, a koja može biti:

a) sveučilišni diplomski studij ili

b) integrirani preddiplomski i diplomski sveučilišni studij ili

c) specijalistički diplomski stručni studij

d) položen stručni ispit za učitelja, nastavnika ili stručnog suradnika, osim u slučaju iz članka 157. stavaka 1. i 2. Zakona o odgoju i obrazovanja u osnovnoj i srednjoj školi

2) uvjete propisane člankom 106. Zakona o odgoju i obrazovanja u osnovnoj i srednjoj školi

3) najmanje osam godina radnog iskustva u školskim ili drugim ustanovama u sustavu obrazovanja ili u tijelima državne uprave nadležnim za obrazovanje, od čega najmanje pet godina na odgojno-obrazovnim poslovima u školskim ustanovama.

Uz pisanu prijavu na natječaj kandidati su obvezni priložiti u izvorniku ili ovjerenoj preslici sljedeću dokumentaciju:

* životopis
* diplomu, odnosno dokaz o stečenoj vrsti i stupnju stručne spreme
* dokaz o državljanstvu
* dokaz o položenom stručnom ispitu odnosno dokaz da je osoba oslobođena obveze polaganja stručnog ispita
* uvjerenje da se protiv kandidata ne vodi kazneni postupak glede zapreka za zasnivanje radnog odnosa iz članka 106. Zakona o odgoju i obrazovanja u osnovnoj i srednjoj školi (ne starije od osam dana od dana objavljivanja natječaja)
* program za mandatno razdoblje
* dokaz o radnom iskustvu (potvrda ili elektronički zapis Hrvatskog zavoda za mirovinsko osiguranje i potvrda školske ustanove o vrsti i trajanju poslova).

Dodatne kompetencije kandidata za ravnatelja koje se vrednuju su poznavanje stranog jezika, osnovne digitalne vještine i iskustvo rada na projektima i dokazuju se na sljedeći način:

1. Poznavanje stranog jezika:

- javnom ispravom, odnosno potvrdom srednjoškolske ili visokoškolske ustanove,

- potvrdom ili drugom ispravom osobe ovlaštene za provođenje edukacije stranih jezika,

- potvrdom ili drugom ispravom ovlaštene fizičke ili pravne osobe o izvršenom testiranju znanja

stranog jezika,

- drugom ispravom

2. Osnovne digitalne vještine:

- javnom ispravom, odnosno potvrdom srednjoškolske ili visokoškolske ustanove,

- potvrdom ili drugom ispravom ovlaštene fizičke ili pravne osobe za edukaciju u području

informacijskih znanosti,

- potvrdom ili drugom ispravom ovlaštene fizičke ili pravne osobe o izvršenom testiranju

poznavanja digitalnih vještina,

- drugom ispravom

3. Iskustvo rada na projektima:

- potvrdom ili ispravom o sudjelovanju u pripremi i provedbi pojedinih projekata,

- osobnom izjavom kandidata u životopisu.

Ravnatelj/ica se imenuje na pet godina, a ista osoba može biti ponovno imenovana za ravnatelja/icu.

Kandidati koji po posebnim propisima, sukladno članku 102. *Zakona o hrvatskim braniteljima iz Domovinskog rata i članovima njihovih obitelji* (NN 121/17., 98/19. i 84/21.), članku 48.f *Zakona o zaštiti vojnih i civilnih invalida rata* (NN 33/92., 57/92., 77/92., 27/93., 58/93., 2/94., 76/94., 108/95., 108/96., 82/01., 103/03., 148/13. i 98/19.) i članku 9. *Zakona o profesionalnoj rehabilitaciji i zapošljavanju osoba s invaliditetom* (NN 157/13., 152/14., 39/18. i 32/20.), mogu ostvariti pravo prednosti pri zapošljavanju pod jednakim uvjetima, dužni su u prijavi pozvati se na to pravo te priložiti sve dokaze o ispunjavanju uvjeta natječaja i dokaze o pravu na prednost pri zapošljavanju.

Poveznica za dokaze potrebne za ostvarivanje prava prednosti pri zapošljavanju iz članka 103. stavka 1. *Zakona o hrvatskim braniteljima iz Domovinskog rata i članovima njihovih obitelji* (NN 121/17., 98/19. i 84/21.) nalaze se na mrežnoj stranici Ministarstva hrvatskih branitelja:

<https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf>

Poveznica za dokaze potrebne za ostvarivanje prava prednosti pri zapošljavanju iz članka 49. *Zakona o civilnim stradalnicima iz Domovinskog rata* (NN 84/21.) nalaze se na mrežnoj stranici Ministarstva hrvatskih branitelja:

<https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf?fbclid=IwAR2AM0Jor0DeHCVwC6YREDtWRM318h46qCdt0-v8an8Uz4JLG9eZQ1w_SU4>

Na natječaj se mogu javiti osobe oba spola sukladno odredbama Zakona o ravnopravnosti spolova (NN 82/08. i 69/17.).

Prijavom na natječaj kandidat daje privolu XI. gimnaziji za obradu osobnih podataka u skladu s propisima kojima je propisana zaštita osobnih podataka u svrhu provedbe natječajnog postupka.

Rok za podnošenje prijava je devet (9) dana od dana objave natječaja u „Narodnim novinama“ i mrežnoj stranici škole.

Urednom prijavom smatra se prijava koja sadrži sve podatke i priloge navedene u natječaju.

Nepotpune i nepravovremene prijave neće se razmatrati.

O rezultatima natječaja kandidati će biti obaviješteni u roku od četrdeset i pet (45) dana od dana isteka roka za podnošenje prijava.

Prijave na natječaj s potrebnom dokumentacijom u izvorniku ili ovjerenoj preslici u zatvorenoj omotnici dostaviti na adresu:

XI. gimnazija

Palmotićeva 84, 10 000 Zagreb

„Natječaj za ravnatelja/icu – ne otvaraj“.

Predsjednica Školskog odbora

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ivanka Špoljar, dipl. pedagog